CELEX: 62014TA0792
Language: fi
Date: 2016-03-17 00:00:00
Title: Asia T-792/14 P: Unionin yleisen tuomioistuimen tuomio 17.3.2016 – Valittajana Vanhalewyn ja muuna osapuolena EUH (Muutoksenhaku — Henkilöstö — Virkamiehet — Palkkaus — Kolmannessa maassa työskentelevät EUH:n työntekijät — Elinolosuhteista maksettavan korvauksen poistaminen Mauritiuksella työskentelevältä henkilöstöltä — Henkilöstösääntöjen liitteessä X olevan 10 artiklan yleisiä täytäntöönpanosäännöksiä ei ole annettu)

2.5.2016   
            
            
               FI
            
            
               Euroopan unionin virallinen lehti
            
            
               C 156/37
            
         Unionin yleisen tuomioistuimen tuomio 17.3.2016 – Valittajana Vanhalewyn ja muuna osapuolena EUH
   (Asia T-792/14 P) (1)
   
   ((Muutoksenhaku - Henkilöstö - Virkamiehet - Palkkaus - Kolmannessa maassa työskentelevät EUH:n työntekijät - Elinolosuhteista maksettavan korvauksen poistaminen Mauritiuksella työskentelevältä henkilöstöltä - Henkilöstösääntöjen liitteessä X olevan 10 artiklan yleisiä täytäntöönpanosäännöksiä ei ole annettu))
   (2016/C 156/48)
   Oikeudenkäyntikieli: ranska
   
      Asianosaiset
   
   
      Valittaja: Eric Vanhalewyn (Grand Baie, Mauritius) (edustajat: asianajajat S. Orlandi ja T. Martin)
   
      Muu osapuoli: Euroopan ulkosuhdehallinto (SEAE) (asiamiehet: S. Marquardt ja M. Silva)
   
      Oikeudenkäynnin kohde
   
   Euroopan unionin virkamiestuomioistuimen (kolmas jaosto) 25.9.2014 antamasta tuomiosta Osorio ym. v. EUH (F-101/13, Kok. H., EU:F:2014:223) tehty valitus, jossa vaaditaan tämän tuomion kumoamista.
   
      Tuomiolauselma
   
   
               1)
            
            
               Euroopan unionin virkamiestuomioistuimen (kolmas jaosto) 25.9.2014 antama tuomio Osorio ym. v. EUH (F-101/13) kumotaan siltä osin kuin siinä hylätään Eric Vanhalewynin nostama kanne.
            
         
               2)
            
            
               Euroopan ulkosuhdehallinnon (EUH) hallintopääjohtajan 19.12.2012 tekemä päätös, jossa tarkastetaan kolmansissa maissa työskentelevälle henkilöstölle elinolosuhteista maksettavan korvauksen määrä, kumotaan siltä osin kuin siinä poistetaan Euroopan unionin virkamiehiin sovellettavien henkilöstösääntöjen liitteessä X olevassa 10 artiklassa säädetty elinolosuhteista maksettava korvaus virkamiehiltä ja toimihenkilöiltä, joiden asemapaikka on Mauritiuksella.
            
         
               3)
            
            
               EUH velvoitetaan korvaamaan oikeudenkäyntikulut.
            
         
      (1)  EUVL C 46, 9.2.2015.